smcproject/ml-wiki-sentences huggingface dataset:
ഏറ്റവും കൂടുതൽ ശ്ലേഷ്മം നമ്മുടെ ദഹനവ്യവസ്ഥയിലെ കുടൽ, അന്നനാളം ആമാശയം പോലുള്ള അവയവങ്ങളുടെ ഭിത്തികളാണുത്പാദിപ്പിക്കുന്നത്.
ഒച്ചുകൾ, കടലൊച്ചുകൾ തുടങ്ങിയ അകശേരുകികളും ശ്ലേഷ്മം ഉത്പാദിപ്പിക്കുന്നുണ്ട്.
തങ്ങളെ ബാധിക്കുന്ന രോഗകാരികളിൽനിന്നും സംരക്ഷണത്തോടൊപ്പം, അവയെ ആഹാരമാക്കാൻ വരുന്ന ഇരപിടിയന്മാരിൽനിന്നും സംരക്ഷണം നേടാനും ചിലവയ്ക്ക് സുഗമമായ സഞ്ചാരത്തിനും പരസ്പരമുള്ള വാർത്താവിനിമയത്തിനും ശ്ലേഷ്മം സഹായിക്കുന്നു.
ശ്വസനവ്യൂഹം Illustration depicting the movement of mucus in the respiratory tract.
ചാർജ്ജ് തിരഞ്ഞെടുപ്പ്
ഇതും കാണൂ Alkaline mucus Empty nose syndrome Mucoadhesion Mucophagy Snail slime Sniffle Spinnbarkeit കുറിപ്പുകൾ അവലംബം
ശ്ലേഷ്മദ്രവം സന്ധി
ശ്ലേഷ്മദ്രവം (Synovial fluid)  സന്ധികളിലെ കുഴികളിൽ കാണപ്പെടുന്ന ന്യൂട്ടൺ രീതിയിൽ അല്ലാത്ത പശിമയുള്ള ഒരു തരം ദ്രാവകമാണ് .
സന്ധികളിൽ എല്ലുകൾ തമ്മിൽ ഉരയുമ്പോഴുണ്ടാകുന്ന ഘർഷണം കുറയ്ക്കാനായി, എല്ലുകളെ പരസ്പരം ബന്ധിപ്പിക്കുന്ന, എല്ലുകളേക്കാൾ കാഠിന്യം കുറഞ്ഞ തരുണാസ്ഥികളിലാണ് ഈ ദ്രാവകം പ്രവർത്തിക്കുന്നത്.
ശ്ലേഷ്മദ്രവത്തിന്റെ അഭാവത്താലാണ്‌
സന്ധിവീക്കം അഥവാ സന്ധിവാതം ഉണ്ടാകുന്നത് .
കാൽമുട്ടിലെ ശ്ലേഷ്മദ്രവത്തിന്റെ വർഗ്ഗീകരണം
ശ്ലേഷ്മദ്രവത്തെ സാധാരണം, വീക്കമുണ്ടാക്കാത്തത്, വീക്കമുണ്ടാക്കുന്നത്, പഴുക്കുന്നത്, രക്തസ്രാവം ഉണ്ടാക്കുന്നത് എന്നിങ്ങനെ വർഗ്ഗീകരിക്കാം.
: മുതിർന്നവരുടെ സന്ധികളിൽ കാണപ്പെടുന്ന ശ്ലേഷ്മദ്രവത്തിന്റെ സവിശേഷതകൾ സാധാരണം വീക്കമുണ്ടാക്കാത്തത്‌ വീക്കമുണ്ടാക്കുന്നത്‌ പഴുക്കുന്നത്‌ രക്തസ്രാവം ഉണ്ടാക്കുന്നത്‌ വ്യാപ്തം  (എം.എൽ) 3.5 ശ്യാനത ഉയർന്നത്‌ ഉയർന്നത്‌ കുറഞ്ഞത്‌ സമ്മിശ്രം കുറഞ്ഞത്‌ സ്പഷ്ടത സ്പഷ്ടമായത്‌ സ്പഷ്ടമായത്‌ ഇരുണ്ടത്‌ മങ്ങിയത്‌ സമ്മിശ്രം നിറം വർണ്ണരഹിതം/വൈക്കോൽ നിറം വൈക്കോൽ നിറം/ മഞ്ഞ മഞ്ഞ സമ്മിശ്രം ചുവപ്പ്‌ വെളുത്ത രക്താണുക്കൾ / மிமீ 3 200 2,000 5,000 -75,000 രക്തത്തിന്റെ അളവ്‌ பல்கூறுகளாலான ന്യൂട്രോഫിൽ (%) 25 25 50 -70 രക്തത്തിന്റെ അളവ്‌ ഗ്രാം സ്റ്റെയിൻ (Gram stain) നെഗറ്റീവ്‌ നെഗറ്റീവ്‌ നെഗറ്റീവ്‌ കൂടുതലും പോസിറ്റീവ്‌ നെഗറ്റീവ്‌ രോഗശാസ്ത്രം
പല ശ്ലേഷ്മദ്രവ വർഗ്ഗങ്ങളും നിശ്ചിത രോഗനിർണ്ണയ രീതികളുമായി ബന്ധപ്പെട്ടിരിക്കുന്നു: വീക്കമുണ്ടാക്കാത്തത്‌  (ഗ്രൂപ്പ്‌ I) ഓസ്റ്റിയോ ആർത്രൈറ്റിസ്‌ (Osteoarthritis) ട്രോമാ (Trauma) വാതപ്പനി (Rheumatic Fever) രക്തവാതം (chronic gout) ചർമ്മം കട്ടിയാകുന്ന അസുഖം (Scleroderma) ബഹുപേശിവീക്കം (Polymyositis) സിസ്റ്റമിക് ലൂപ്പസ് എരിത്തെമാറ്റോസസ്‌ (Systemic lupus erythematosus) എരിത്തെമാ നോഡോസം (Erythema nodosum) ന്യൂറോപതിക് ആർത്രോപ്പതി (Neuropathic arthropathy) (മിക്കവാറും രക്തസ്രാവത്തോടു കൂടി) സിക്കിൾ സെൽ ഡിസീസ്‌ (Sickle-cell disease) ഹീമോക്രോമാറ്റോസിസ്‌ (Hemochromatosis) ്അക്രോമെഗളി (Acromegaly) പേശികളിൽ പ്ലാസ്മ കയറുന്ന അമിളോയിഡോസിസ് രോഗം (Amyloidosis) വീക്കമുണ്ടാക്കുന്നത്‌  (ഗ്രൂപ്പ്‌ II) റൂമറ്റോയ്ഡ് ആർത്രൈറ്റിസ്‌ റിയാക്ടീവ് ആർത്രൈറ്റിസ്‌ (Reactive arthritis) സോറിയാറ്റിക് ആർത്രൈറ്റിസ്‌ (Psoriatic arthritis) കടുത്ത വാതപ്പനി (Acute rheumatic fever) രക്തവാതം ചർമ്മം കട്ടിയാകുന്ന അസുഖം (Scleroderma) ബഹുപേശിവീക്കം (Polymyositis) സിസ്റ്റമിക് ലൂപ്പസ് എരിത്തെമാറ്റോസസ്‌ (SLE) ആങ്കിലോസിങ്ങ് സ്‌പോൺടിലൈറ്റിസ്‌ (Ankylosing spondylitis) ഇൻഫഌമേറ്ററി ബവൽ ഡിസീസ് ആർത്രൈറ്റിസ്‌ (Inflammatory bowel disease arthritis) അക്യൂട്ട് ക്രിസ്റ്റൽ സിനോവൈറ്റിസ്‌ (Acute crystal synovitis) പഴുക്കുന്നത്‌  (ഗ്രൂപ്പ്‌ III) പഴുപ്പുണ്ടാക്കുന്ന അണുബാധ (Pyogenic bacterial infection) സെപ്റ്റിക് ആർത്രൈറ്റിസ്‌ (Septic arthritis) രക്തസ്രാവം ട്രോമ ട്യൂമറുകൾ ഹീമോഫീലിയ (Hemophilia) / (coagulopathy) സ്‌കർവി (Scurvy) അവലംബം പുറത്തേക്കുള്ള കണ്ണികൾ Hyaluronan: structure and properties Normal joint structure Archived 2012-11-19 at the Wayback Machine .
from the University College London]
ഛന്ദഃശാസ്ത്രത്തിലെ നിയമങ്ങളനുസരിച്ച് ചമച്ചിട്ടുള്ള നാലുവരിപദ്യങ്ങളാണ് ശ്ലോകങ്ങൾ .
ശ്ലോകത്തിലെ ഓരോ വരിക്കും പാദം എന്നു പേർ.
ശ്ലോകത്തിലെ ഒന്നും മൂന്നും പാദങ്ങളെ വിഷമപാദങ്ങൾ എന്നും രണ്ടും നാലും പാദങ്ങളെ സമപാദങ്ങൾ (യുഗ്മപാദങ്ങൾ) എന്നും പറയുന്നു.
ശ്ലോകത്തിന്റെ ആദ്യ രണ്ട് പാദങ്ങൾ ചേർന്നത് പൂർവാർധം; അവസാന രണ്ട് പാദങ്ങൾ ചേർന്നത് ഉത്തരാർഥം.
ശ്ലോകപാദത്തിലുള്ള സന്ധിയെ യതി എന്ന് പറയുന്നു.
"ഊർന്നു കൈ അറിയാതെയ-
റിയാതെയാണുളി നേർന്നു ഞാൻ
മകന്റെ മേലത് പോയിവീഴല്ലേ....."
ശ്രേഷ്ഠനായ പക്കോമിയൊസ് ഇംഗ്ലീഷ് വിലാസം https://ml.wikipedia.org/wiki/Pachomius_the_Great
ക്രൈസ്തവ സന്യാസ പ്രസ്ഥാനത്തിനു് രൂപം നല്കിയ ആളായി പൊതുവെ അറിയപ്പെടുന്ന ആളാണ് വിശുദ്ധ പക്കോമിയൊസ് ( ഗ്രീക്ക് : Παχώμιος , ca. 292–348).
കോപ്റ്റിക്ക് സഭ ഇദ്ദേഹത്തിന്റെ ചരമദിനം മേയ് 9നു ആചരിക്കുമ്പോൾ കിഴക്കൻ ഓർത്തഡോക്സ് സഭയും റോമൻ കത്തോലിക്കാ സഭയും മേയ് 15ന് ആചരിക്കുന്നു .
അവലംബം ↑ (in Greek) Ὁ Ὅσιος Παχώμιος ὁ Μέγας .
ΜΕΓΑΣ ΣΥΝΑΞΑΡΙΣΤΗΣ.
ശ്ലീഹന്മാരുടെ വിശ്വാസപ്രമാണം ഇംഗ്ലീഷ് വിലാസം https://ml.wikipedia.org/wiki/Apostolic_Creed
ക്രിസ്തുമതത്തിലെ വിശ്വാസപ്രഖ്യാപനത്തിന്റെ ഒരു ആദ്യകാല രൂപമാണ് ശ്ലീഹന്മാരുടെ വിശ്വാസ പ്രമാണം അഥവാ അപ്പസ്തോലന്മാരുടെ വിശ്വാസപ്രമാണം .
പാശ്ചാത്യ ലത്തീൻ കത്തോലിക്കാ സഭ, ലൂഥറൻ സഭ, അംഗ്ലിക്കൻ കൂട്ടായ്മ, പാശ്ചാത്യ ഓർത്തഡോക്സ് സഭ, പ്രിസ്‌ബിറ്റേറിയന്മാർ, മെത്തഡിസ്റ്റുകൾ, കോൺഗ്രഗേഷനൽ സഭകൾ  എന്നിവയുൾപ്പെടെ പല ക്രിസ്തുമതവിഭാഗങ്ങളുടേയും അനുഷ്ഠാനങ്ങളിലും വേദപ്രബോധനത്തിലും ഇതു വ്യാപകമായി ഉപയോഗിക്കപ്പെടുന്നു.
യേശുവിന്റെ സ്വർഗ്ഗാരോഹണത്തിനു ശേഷം ഉണ്ടായ പെന്തക്കൊസ്താ അനുഭവത്തെ തുടർന്ന്, പരിശുദ്ധാത്മാവിനാൽ പ്രചോദിതരായ പന്ത്രണ്ട് അപ്പസ്തോലന്മാർ ഓരോരുത്തർ  ഓരോ ഭാഗം വീതം ചൊല്ലിക്കൊടുത്തുണ്ടാക്കിയതാണ് ഇതെന്ന  അഞ്ചാം നൂറ്റാണ്ടിലെ കഥയിൽ നിന്നാവാം ശ്ലീഹന്മാരുടെ വിശ്വാസപ്രമാണം എന്ന പേരുണ്ടായത്.
പാഠം
പരമ്പരാഗതമായി ഇതിന്റെ ഉള്ളടക്കത്തെ താഴെക്കാണും വിധം പന്ത്രണ്ടു വകുപ്പുകളായി തിരിക്കാറുണ്ട്.
സർവ്വശക്തനായ പിതാവും ആകാശത്തിന്റെയും ഭൂമിയുടെയും സ്രഷ്ടാവുമായ ദൈവത്തിൽ ഞാൻ വിശ്വസിക്കുന്നു.
അവിടുത്തെ ഏകപുത്രനും ഞങ്ങളുടെ കർത്താവുമായ ഈശോമിശിഹായിലും വിശ്വസിക്കുന്നു.
ഈ പുത്രൻ പരിശുദ്ധാത്മാവിനാൽ ഗർഭസ്ഥനായി, കന്യകാമറിയത്തിൽനിന്ന് പിറന്ന്, പന്തിയോസ് പീലാത്തോസിന്റെ കാലത്ത് പീഡകൾ സഹിച്ച്, കുരിശിന്മേൽ തറയ്ക്കപ്പെട്ട്, മരിച്ച്, അടക്കപ്പെട്ട്, പാതാളങ്ങളിൽ ഇറങ്ങി, മരിച്ചവരുടെ ഇടയിൽനിന്ന് മൂന്നാം നാൾ ഉയിർത്ത് സ്വർഗ്ഗത്തിലേക്ക് എഴുന്നള്ളി സർവ്വശക്തനായ ദൈവത്തിന്റെ വലത്തുഭാഗത്തിരിക്കുന്നു.
അവിടെ നിന്ന് ജീവിക്കുന്നവരെയും മരിച്ചവരെയും വിധിക്കാൻ വരുമെന്നും ഞാൻ വിശ്വസിക്കുന്നു.
പരിശുദ്ധാത്മാവിലും ഞാൻ വിശ്വസിക്കുന്നു.
വിശുദ്ധവും സാർവ്വത്രികവുമായ സഭയിലും, പുണ്യവാന്മാരുടെ ഐക്യത്തിലും, പാപങ്ങളുടെ മോചനത്തിലും, ശരീരത്തിന്റെ ഉയർപ്പിലും, നിത്യമായ ജീവിതത്തിലും ഞാൻ വിശ്വസിക്കുന്നു.
ആമ്മേൻ.
ഇത് പന്ത്രണ്ട് അപ്പോസ്തലൻമാരുടെ (ശ്ലീഹന്മാരുടെ) കൃതിയാണെന്ന ഐതിഹ്യം ആധുനിക ദൈവശാസ്ത്ര പണ്ഡിതൻമാർ സ്വീകരിക്കുന്നില്ല.
എങ്കിലും ഇതിന്റെ ഉദ്ഭവം അപ്പോസ്തലൻമാരുടെ പ്രസംഗങ്ങളിൽനിന്നാണ് എന്ന് ചിലർ കരുതുന്നു.
എ.ഡി. 3-ആം നൂറ്റാണ്ടിന്റെ പൂർവാർധത്തിൽ, സാരാംശത്തിൽ ഇതിനോടു യോജിക്കുന്ന ഒരു വിശ്വാസപ്രമാണം നിലവിലിരുന്നതായി ഹിപ്പോളിറ്റസിന്റെ അപ്പോസ്തലിക പാരമ്പര്യം (Apostolic Tradition) ത്തിൽ നിന്ന് ഊഹിക്കാം.
ആറാം നൂറ്റാണ്ടിൽ ഫ്രാൻസിലാണ് ഈ വിശ്വാസപ്രമാണത്തിന്റെ ഉദ്ഭവം.
ഷാർളമെയിൻ ചക്രവർത്തി ഇതിനെ യൂറോപ്പിൽ പ്രചരിപ്പിച്ചു.
11-ആം നൂറ്റാണ്ടിലാണ് ഇത് റോമൻ ആരാധനാക്രമത്തിൽ സ്ഥലം പിടിച്ചത്.
13-ആം നൂറ്റാണ്ടിൽ ശ്ലീഹന്മാരുടെ വിശ്വാസപ്രമാണം പാശ്ചാത്യസഭയിൽ പൊതുവേ അംഗീകൃതമായി.
പൗരാണികത മൂലം, നിഖ്യായിലേത് ഉൾപ്പെടെയുള്ള പിൽക്കാല വിശ്വാസപ്രഖ്യാപനങ്ങളിൽ നിർവചിക്കപ്പെടുന്ന ക്രിസ്തുശാസ്ത്രസമസ്യകൾ ഇതിൽ പ്രതിഫലിക്കുന്നില്ല.
ഉദാഹരണമായി, യേശുവിന്റേയോ പരിശുദ്ധാത്മാവിന്റേയോ ദൈവികതയെക്കുറിച്ച് ഈ വിശ്വാസപ്രമാണം വ്യക്തമായി ഒന്നും പറയുന്നില്ല.
പിൻനൂറ്റാണ്ടുകളിലെ സംവാദങ്ങളിൽ മുന്നിട്ടു നിന്ന മറ്റു പല ദൈവശാസ്ത്രസമസ്യകളുടെ കാര്യത്തിലും അത് മൗനം ഭജിക്കുന്നു.
അതിനാൽ ആരിയന്മാരും യൂണിറ്റേറിയന്മാരും ഉൾപ്പെടെയുള്ള ക്രിസ്തുമതവിഭാഗങ്ങൾക്കിടയിൽ പോലും ഇതിനു സ്വീകാര്യതയുണ്ട്.
അവലംബം ↑ ↑ http://www.christian-history.org/apostolic-tradition.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോസ്തലിക വിശ്വാസപ്രമാണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ശ്ലേഷം (അലങ്കാരം)
മലയാളവ്യാകരണത്തിലെ ഒരു അലങ്കാരമാണ്‌ ശ്ലേഷം .
രണ്ടുകായ്കളൊരേഞെട്ടിലുണ്ടാകുമ്പോലെ ഭാഷയിൽ ഒരേപദത്തിന്നർഥം രണ്ടുരച്ചാൽ ശ്ലേഷമായിടും ഉദാഹരണങ്ങൾ
ഉദാ:-1)
മഹീപതേ!
ഭാഗവതോപമാനം മഹാപുരാണം ഭവനം മദീയം നോക്കുന്നവർക്കൊക്കെ വിരക്തിയുണ്ടാം അർഥങ്ങളില്ലെന്നൊരു ഭേദമുണ്ട്
സമന്വയം: ഇവിടെ പുരാണം, വിരക്തി, അർഥം എന്നീ പദങ്ങളുടെ ദ്വയാർഥങ്ങൾ കൊണ്ട് കവിയുടെ വീടും ഭാഗവതവും തുല്യമെന്ന് സ്ഥാപിച്ചിരിക്കുന്നു.
പുരാണം = പഴയത്; ഹിന്ദുക്കളുടെ മതഗ്രന്ഥം
വിരക്തി = കാഴ്ചയിൽ മടുപ്പ് തോന്നുന്നത്, ലൗകികകാര്യങ്ങളോടുള്ള വിരക്തി
അർഥം = ധനം, വാക്കുകളുടെ/വാക്യങ്ങളുടെ അർഥം
ശ്ലാമകളി
ആലപ്പുഴ , കൊച്ചി മുതലായ തീരമേഖല കളിൽ ഉദ്ഭവിച്ച ഒരു പരമ്പരാഗത ക്രിസ്ത്യൻ ദൃശ്യകലാരൂപ മാണ് ശ്ലാമകളി (അർത്ഥം: "സമാധാനത്തിന്റെ കളി") അഥവാ ശ്ലാമകരോൾ.
ശ്ലാമ ( സുറിയാനി : ܫܠܡ ) എന്നാൽ അരമായ ഭാഷയിൽ സമാധാനം എന്നാണ് അർത്ഥമാക്കുന്നത് .
കളി എന്ന പദം ഇതിന്റെ നാടക രൂപത്തെ സൂചിപ്പിക്കുന്നു.
യേശുവിന്റെ പുനരുത്ഥാനമാണ് ഈ കലാരൂപത്തിന്റെ കേന്ദ്രവിഷയം.
യേശു , അപ്പോസ്തലന്മാർ , കന്യാമറിയം തുടങ്ങിയ കഥാപാത്രങ്ങൾക്ക് ഇത് വർണ്ണാഭമായ വസ്ത്രങ്ങളാണ് ശ്ലാമകളിയിൽ ഉപയോഗിക്കുന്നത്.
സന്തോഷമാണ് ഈ സംഗീത-നൃത്തരൂപത്തിൽ മുന്നിട്ടു നിൽക്കുന്ന വികാരം.
ശ്ലേഷോക്തി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 മേയ് മുതൽ തുടരുന്നു.
അർത്ഥാലങ്കാരത്തിന്റെ നാല് വിഭാഗങ്ങളിൽ ഒന്നാണ് ശ്ലേഷോക്തി
ഒരു ഞെട്ടിൽ രണ്ടു കായ്കളെന്ന പോലെ ഒരു പദപ്രയോഗത്തിൽ രണ്ടർത്ഥം കല്പിച്ച് വരുത്തുന്ന ഭംഗിക്കാണ് ശ്ലേഷം ​എന്ന് പറയുന്നത്.
ശ്രേഷ്ഠഭാഷാ പദവി ഇംഗ്ലീഷ് വിലാസം https://ml.wikipedia.org/wiki/Classical_Language_Status തരിസാപ്പള്ളി ശാസനങ്ങൾ
2000 വർഷത്തിൽ കൂടുതൽ ചരിത്രമുള്ള ഭാഷകൾക്ക് ഇന്ത്യൻ ഭരണകൂടം നൽകുന്ന പ്രത്യേകാംഗീകാരമാണ് ശ്രേഷ്ഠഭാഷാപദവി (Classical Language Status).
ശ്രേഷ്ഠഭാഷകളായി തിരഞ്ഞെടുക്കപ്പെട്ടവ തമിഴ് (2004) സംസ്കൃതം (2005) തെലുങ്ക് (2008) കന്നട (2008) മലയാളം (2013) ഒഡിയ (2014) ആസാമീസ് (2024) മറാത്തി (2024) പാലി (2024) പ്രാകൃത് (2024) ബംഗാളി (2024) എന്നീ ഭാഷകളാണ് ഇതുവരെ ശ്രേഷ്ഠഭാഷകളായി അംഗീകരിക്കപ്പെട്ടവ.
മലയാളത്തിന്റെ തിരഞ്ഞെടുപ്പ്
2013 മേയ് 23-നു ചേർന്ന കേന്ദ്രമന്ത്രിസഭായോഗമാണ് മലയാളത്തെ ശ്രേഷ്ഠഭാഷയായി അംഗീകരിച്ചത്.
ഇതിനു മുൻപ് സാഹിത്യ അക്കാദമിയുടെ ഉപസമിതി മലയാളത്തിന് 2000 വർഷം പഴക്കമില്ല എന്ന കാരണം ചൂണ്ടിക്കാട്ടി ശ്രേഷ്ഠഭാഷാപദവി നിരസിച്ചിരുന്നു.
പിന്നീട് കേരളം 2000 വർഷത്തെ കാലപ്പഴക്കം തെളിയിക്കുകയായിരുന്നു.
2012 ഡിസംബർ 19-ന് കേന്ദ്രസാഹിത്യ അക്കാദമിയുടെ ഭാഷാവിദഗ്ദ്ധ സമിതി മലയാളത്തിന് ശ്രേഷ്ഠഭാഷാപദവി നൽകുന്നത് അംഗീകരിച്ചിരുന്നു.
ഇതും കാണുക മലയാളം തമിഴ് സംസ്കൃതം തെലുങ്ക് കന്നട ഒഡിയ അവലംബം
ശ്ലോകവാർത്തികം
പൂർവ്വമീമാംസാസൂത്രങ്ങൾക്ക് ശബരസ്വാമി രചിച്ച ഭാഷ്യങ്ങൾക്ക് കുമാരിലഭട്ടന്റെ വ്യാഖ്യാനമാണ് ശ്ലോകവാർത്തികം .
ഇതിനു മീമാംസാശ്ലോകവാർത്തികം എന്നും പേരുണ്ട്.
ശബരഭാഷ്യത്തിലെ ഒന്നാം പദമായ തർക്കപദത്തിനുള്ള ഭാഷ്യമാണിത്.
കാരികാരൂപത്തിലാണ് ഇതു രചിയ്ക്കപ്പെട്ടിരിയ്ക്കുന്നത്.
റോയൽ അക്കാദമി ഓഫ് ഡ്രാമാറ്റിക് ആർട്ട്
റോയൽ അക്കാദമി ഓഫ് ഡ്രാമാറ്റിക് ആർട്ട് ( RADA ; / ˈ r ɑː d ə / ) നാടകം , സിനിമ , ടെലിവിഷൻ, റേഡിയോ എന്നീ രംഗങ്ങളിൽ തൊഴിൽപരമായ  കൺസർവേറ്റോയർ പരിശീലനം നൽകുന്ന ഇംഗ്ലണ്ടിലെ ലണ്ടനിൽ സ്ഥിതിചെയ്യുന്ന ഒരു നാടക വിദ്യാലയമാണ്.
ഇത് മധ്യ ലണ്ടനിലെ ബ്ലൂംസ്ബറി പ്രദേശത്തായി, ലണ്ടൻ സർവകലാശാലയുടെ സെനറ്റ് ഹൗസ് സമുച്ചയത്തിന് സമീപം സ്ഥിതിചെയ്യുന്ന ഫെഡറേഷൻ ഓഫ് ഡ്രാമ സ്കൂൾ സ്ഥാപക അംഗമാണ്.
1904-ൽ സർ ഹെർബർട്ട് ബീർബോം ട്രീ സ്ഥാപിച്ച യുണൈറ്റഡ് കിംഗ്ഡത്തിലെ ഏറ്റവും പഴയ നാടക വിദ്യാലയങ്ങളിലൊന്നാണിത്.
1905-ൽ ഗോവർ തെരുവിലെ കെട്ടിടങ്ങളിലേക്ക് ഇത് മാറ്റി സ്ഥാപിച്ചിരുന്നു.
ഇതിന് 1920-ൽ ഒരു റോയൽ ചാർട്ടർ ലഭിക്കുകയും 1921-ൽ ഗോവർ തെരുവിലെ കെട്ടിടങ്ങൾക്ക് പിന്നിലായി മാലെറ്റ് സ്ട്രീറ്റിൽ ഒരു പുതിയ തിയേറ്റർ നിർമ്മിച്ച് വെയിൽസ് രാജകുമാരൻ എഡ്വേർഡ് ഉദ്ഘാടനം നടത്തുകയും ചെയ്തു.
1924-ൽ ഈ സ്ഥാപനത്തിന് ആദ്യ സർക്കാർ സഹായധനം  ലഭിച്ചു.
റാഡയ്ക്ക് നിലവിൽ അഞ്ച് നാടകശാലകളും ഒരു സിനിമാശാലയുമുണ്ട്.
വാർണർ ബ്രോസ് എന്റർടൈൻമെന്റ് ആണ് ഈ നാടകവിദ്യാലയത്തിൻറെ പ്രധാന  വ്യവസായിക പങ്കാളി.
നിരവധി അടിസ്ഥാന, ബിരുദ, ബിരുദാനന്തര കോഴ്സുകൾ വാഗ്ദാനം ചെയ്യുന്ന RADAയുടെ ഉന്നത വിദ്യാഭ്യാസ അവാർഡുകൾ കിംഗ്സ് കോളേജ് ലണ്ടൻ (KCL) സാധൂകരിക്കുന്നു.
2022-ൽ എലിസബത്ത് രാജ്ഞിയുടെ മരണത്തെത്തുടർന്ന് ചാൾസ് മൂന്നാമൻ രാജാവാണ് ഈ വിദ്യാലയത്തിൻറെ രാജകീയ രക്ഷാധികാരി.
2014-ൽ റിച്ചാർഡ് ആറ്റൻബറോ പ്രഭുവിന്റെ മരണത്തെത്തുടർന്ന് അദ്ദേഹത്തിൻറെ പിൻഗാമിയായി അധികാരമേറ്റ സർ കെന്നത്ത് ബ്രനാഗ് ആണ് നിലവിൽ പ്രസിഡന്റ്.
സർ സ്റ്റീഫൻ വാലി-കോഹനുശേഷം 2021-ൽ സ്ഥാനമേറ്റെടുത്ത മാർക്കസ് റൈഡർ എംബിഇയാണ് ഇതിൻറെ ചെയർമാനാണ്.
2016-ൽ മരിക്കുന്നതുവരെ അലൻ റിക്ക്മാൻ ആയിരുന്നു ഇതിന്റെ വൈസ് ചെയർമാൻ.
2022-ൽ എഡ്വേർഡ് കെമ്പിന്റെ പിൻഗാമിയായി അധികാരമേറ്റ നിയാം ഡൗളിംഗാണ് അക്കാദമിയുടെ ഇപ്പോഴത്തെ പ്രിൻസിപ്പൽ.
റോയൽ അക്കാദമി ഓഫ് ഡ്രമാറ്റിക് ആർട്ട് (RADA) 1904 ഏപ്രിൽ 25 ന് ലണ്ടനിലെ വെസ്റ്റ്മിൻസ്റ്റർ നഗരത്തിലെ ഹെയ്മാർക്കറ്റിൽ സ്ഥിതി ചെയ്യുന്ന വെസ്റ്റ് എൻഡിലെ ഹെർ മജസ്റ്റിസ് തിയേറ്ററിൽ നടനും മാനേജറുമായിരുന്ന സർ ഹെർബർട്ട് ബീർബോം ട്രീ സ്ഥാപിച്ചു.
1905-ൽ, RADA 62 ഗവർ തെരുവിലെ സൌകര്യങ്ങളിലേയ്ക്ക് മാറുകയും, വിദ്യാലയത്തിൻറെ മേൽനോട്ടം വഹിക്കാൻ ഒരു മാനേജിംഗ് കൗൺസിൽ രൂപീകരിക്കപ്പെടുകയും ചെയ്തു.
ജോർജ്ജ് ബെർണാഡ് ഷാ , പിന്നീട് തന്റെ നാടകമായ പിഗ്മാലിയനിൽ നിന്നുള്ള റോയൽറ്റി റാഡയ്ക്ക് സംഭാവന ചെയ്തതോടൊപ്പം സ്കൂളിലെ വിദ്യാർത്ഥികൾക്കിടയിൽ അദ്ദേഹം പ്രഭാഷണങ്ങൾ നടത്തുകയും  ചെയ്തു.
1920-ൽ, RADA-യ്ക്ക് ഒരു റോയൽ ചാർട്ടർ ലഭിച്ചു.
1921-ൽ ഗവർ തെരുവിലെ  കെട്ടിടങ്ങൾക്ക് പിന്നിലായി, മാലെറ്റ് സ്ട്രീറ്റിൽ ഒരു പുതിയ തിയേറ്റർ നിർമ്മിക്കപ്പെട്ടു.
വെയിൽസ് രാജകുമാരൻ എഡ്വേർഡ് ആണ് പുതിയ തിയേറ്റർ തുറന്നത്.
1923-ൽ സർ ജോൺ ഗീൽഗുഡ് ഒരു വർഷം റാഡയിൽ പഠനം നടത്തി.
പിന്നീട് അദ്ദേഹം അക്കാദമിയുടെ പ്രസിഡന്റും അതിന്റെ ആദ്യത്തെ ഓണററി ഫെല്ലോയും ആയിത്തീർന്നു.
1924-ൽ RADA യുടെ ആദ്യത്തെ സർക്കാർ സബ്‌സിഡിയായ, 500 പൗണ്ട് ഗ്രാന്റ് ലഭിച്ചു.
1927-ൽ ജോർജ്ജ് ബെർണാഡ് ഷായുടെ ധനസഹായത്തോടെ ഗോവർ തെരുവിലെ  കെട്ടിടങ്ങൾ പൊളിച്ചുമാറ്റി പകരം പുതിയ കെട്ടിടം നിർമ്മിക്കുകയും 1950-ൽ അദ്ദേഹത്തിന്റെ മരണത്തെത്തുടർന്ന് തന്റെ റോയൽറ്റിയുടെ മൂന്നിലൊന്ന് അക്കാദമിക്ക് വിട്ടുകൊടുക്കുകയും ചെയ്തിരുന്നു.
ആർട്സ് കൗൺസിൽ നാഷണൽ ലോട്ടറി ബോർഡിൽ നിന്നുള്ള £22.7m ഗ്രാന്റ് ഉൾപ്പെടെ അതിന്റെ ചരിത്രത്തിലുടനീളം വിവിധ സമയങ്ങളിൽ അക്കാദമിക്ക് മറ്റ് സർക്കാർ ധനസഹായം ലഭിക്കുകയും ഈ ധനസഹായം പ്രയോജനപ്പെടുത്തിക്കൊണ്ട് അതിന്റെ പരിസരം നവീകരിക്കുകയും ജെർവുഡ് വാൻബ്രൂഗ് തിയേറ്റർ പുനർനിർമ്മിക്കുകയും ചെയ്തു.
അവലംബം ↑ ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link )
റോയൽ എക്സിബിഷൻ ബിൾഡിംഗ്
ഓസ്ട്രേലിയയിലെ മെൽബണിൽ സ്ഥിതിചെയ്യുന്ന ഒരു ലോകപൈതൃകകേന്ദ്രമായ മന്ദിരമാണ് റോയൽ എക്സിബിഷൻ ബിൾഡിംഗ് (ഇംഗ്ലീഷ്: Royal Exhibition Building ).
1880-ലാണ് ഈ കെട്ടിടത്തിന്റെ പണി പൂർത്തിയായത്.
1880–81ലെ മെൽബൺ ഇന്റർനാഷണൽ എക്സിബിഷനുള്ള വേദിയായാണ് ഈ കെട്ടിടം പണിതീർത്തത്.
തുടർന്ന് 1901ൽ ഓസ്ടേലിയൻ പാർലമെന്റിന്റെ ആദ്യ സമ്മേളനവും ഇവിടെവെച്ചാണ് ചേർന്നത്.
20-ആം നൂറ്റാണ്ടിൽ പലപ്പോഴായി ഈ കെട്ടിടത്തിന്റെ ചില ഭാഗങ്ങൾക്ക് കേടുപാടുകളും അഗ്നിബാധയും ഏറ്റിരുന്നു, എങ്കിലും കെട്ടിടത്തിന്റെ പ്രധാനഭാഗമായ ഗ്രേറ്റ് ഹാൾ (Great Hall) ഇതെല്ലാം അതിജീവിച്ച് ഇന്നും തലയെടുപ്പോടുകൂടി നിലനിൽക്കുന്നു.
1990കളിൽ പുനഃരുദ്ധാരണത്തിന്റെ പാതയിലായിരുന്നു റോയൽ എക്സിബിഷൻ മന്ദിരം.
പിന്നീട് 2004-ൽ ഓസ്ട്രേലിയയിൽനിന്നും യുനെസ്കോയുടെ ലോകപൈതൃകപദവി നേടിയ ആദ്യത്തെ കെട്ടിടമായി ഈ നിർമ്മിതി.
19-ആം നൂറ്റാണ്ടിൽ നിർമിച്ച എക്സിബിഷൺ കെട്ടിടങ്ങളിൽ കാലത്തെ അതിജീവിച്ചും കേടുപാടുകൾ കൂടാതെ ഇന്നും നിലനിൽക്കുന്ന ഒരു അപൂർവ്വ മന്ദിരമാണ് റോയൽ എക്സിബിഷൻ ബിൾഡിംഗ്.
ഇതിനോട് ചേർന്നുതന്നെയാണ് മെൽബൺ മ്യൂസിയവും സ്ഥിതിചെയ്യുന്നത്.
അവലംബം പുറത്തേക്കുള്ള കണ്ണികൾ റോയൽ എക്സിബിഷൻ ബിൾഡിംഗ് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
World heritage listing for the Royal Exhibition Building Royal Exhibition Building at Museum Victoria Archived 2011-05-05 at the Wayback Machine .
Images of Royal Exhibition Building Archived 2016-02-26 at the Wayback Machine .
റോയൽ എക്‌സിബിറ്റേഴ്‌സ്
കേരളത്തിലെ ആദ്യത്തെ ചലച്ചിത്രക്കമ്പനിയാണ് റോയൽ എക്‌സിബിറ്റേഴ്‌സ് ( English: Royal Exhibitors ).
കേരളത്തിലെ ചലച്ചിത്രപ്രദർശന വ്യവസായത്തിന്റെ പിതാവായി അറിയപ്പെടുന്ന കാട്ടൂക്കാരൻ വാറുണ്ണിയാണ് ഈ കമ്പനി സ്ഥാപിച്ചത്.
കേരളത്തിലെ ആദ്യകാല തിയേറ്ററുകളായ തൃശ്ശൂരിലെ ജോസ് തിയേറ്റർ , കോഴിക്കോട്ടെ ഡേവിസൺ തിയേറ്റർ എന്നിവ ഈ കമ്പിനിയുടെ കീഴിലാണ് നിർമ്മിച്ചത് .
ചരിത്രം വിഗതകുമാരൻ സിനിമയ്ക്കുള്ള ക്ഷണപത്രിക
1930-ൽ മലയാളത്തിലെ ആദ്യ ചലച്ചിത്രമായ വിഗതകുമാരൻ പുറത്തുവരുന്നത്തിനും മുൻപ്, 1906-ലാണ് കേരളത്തിൽ ആദ്യമായി ചലച്ചിത്രം പ്രദർശിപ്പിക്കപ്പെട്ടത് .
1895 ഡിസംബർ 28-ൽ ലോകത്തിലെ ആദ്യത്തെ ചലച്ചിത്രപ്രദർശനം (സെക്കൻഡുകൾ മാത്രം ദൈർഘ്യമുള്ള ഫാക്ടറി വിട്ടു പുറത്തുവരുന്ന തൊഴിലാളികൾ, സ്‌റേഷനിൽ വന്നുനിൽക്കുന്ന തീവണ്ടി, പൂ വിരിയുന്നത്, കുതിര ഓടുന്നത് പത്ത് ഹ്രസ്വ വീഡിയോകൾ ഉൾപ്പെടുന്ന വീഡിയോ) പാരീസിലെ ഗ്രാന്റ് കഫേയുടെ നിലവറയിൽ ലൂമിയേ സഹോദരന്മാർ നടത്തിയതിന് ശേഷം ആറ് മാസം പിന്നിട്ടപ്പോൾ ഇന്ത്യയിലും അവർ ഇത്തരത്തിലുള്ള ചലച്ചിത്രപ്രദർശനം നടത്തി.
ഇന്ത്യയിലെ ആദ്യ ചലച്ചിത്രപ്രദർശനത്തിന് വേദിയായത് മുംബൈയിലെ വാട്സൺ ഹോട്ടലാണ്.
ലൂമിയർ സഹോദരൻമാരുടെ ഇന്ത്യയിലെ പ്രദർശനങ്ങളെത്തുടർന്ന് ഇന്ത്യക്കാരായ നിരവധി പ്രദർശകർ പേര് ഈ രംഗത്ത് സജീവമായി.
പോൾ വിൻസെന്റ് എന്ന തിരുച്ചിറപ്പിള്ളിയിലെ ഒരു റെയിൽവേ ഉദ്യോഗസ്ഥനായിരുന്നു (പോൾ വിൻസെന്റിന്റെ അച്ഛൻ സ്വാമിക്കണ്ണ് വിൻസെന്റ് ആണ് ഇതെന്നും പറയപ്പെടുന്നുണ്ട് .) ദക്ഷിണേന്ത്യയിലെ ആദ്യ ചലച്ചിത്ര പ്രദർശകൻ.
ഫ്രെഞ്ചുകാരനായ ഒരു ചലച്ചിത്ര പ്രദർശകനിൽ നിന്നു വാങ്ങിയ എഡിസൺ ബയോസ്‌കോപ്പ് എന്ന സിനിമാറ്റോഗ്രാഫ് ഉപകരണങ്ങൾ കൊണ്ടാണ് വിൻസെന്റ് പ്രദർശനം തുടങ്ങിയത്.
1906ൽ ഈ പ്രൊജക്ടറുമായി കോഴിക്കോട്ടെത്തിയ വിൻസെന്റ് കേരളത്തിലെ ആദ്യത്തെ ചലച്ചിത്ര പ്രദർശനം അവിടെ നടത്തി.
ചെടിയിൽ പൂവിരിയുന്നതും കുതിരപന്തയവും ക്രിസ്തുവിന്റെ ജീവിതവുമൊക്കെയാണ് പ്രദർശിപ്പിക്കപ്പെട്ട ചിത്രങ്ങൾ.
അക്കൊല്ലം അവസാനത്തോടെ വിൻസന്റും എഡിസൺ ബയോസ്‌കോപ്പും തൃശ്ശൂരിലുമെത്തി.
ഈ ചലച്ചിത്രപ്രദർശനങ്ങളിൽ ആകൃഷ്ടനായ തൃശ്ശൂരിലെ വാറുണ്ണി ജോസഫ് വിൻസെന്റിൽ നിന്നും ബയോസ്‌കോപ്പും ഫിലിമുകളും സ്വന്തമാക്കി.
വാറുണ്ണിയിലെത്തിയ എഡിസൺ ബയോസ്‌കോപ്പ് പിന്നീട് ജോസ് ബയോസ്‌കോപ്പ് എന്നും അറിയപ്പെട്ടു.
1907ലെ തൃശ്ശൂർ പൂരത്തിന് വാറുണ്ണി തേക്കിൻകാട് മൈതാനത്ത് ഒരു താൽക്കാലിക കൂടാരം കെട്ടി അതിനുള്ളിൽ ബയോസ്‌കോപ്പിന്റെ സിനിമാ പ്രദർശനം നടത്തി .
പെട്രോമാക്‌സ് വിളക്കുകൾ കൂടാരത്തിൽ പ്രകാശം പരത്തി.
പ്രദർശനം തുടങ്ങുമ്പോൾ ഈ വിളക്കുകൾ പെട്ടിക്കുള്ളിൽ മറയും.
പ്രൊജക്ടറിന്റെ ശബ്ദത്തിനൊപ്പം വിവരണക്കാരന്റെ ശബ്ദം ഉയരും.
ഉച്ച ഭാഷിണി ഇല്ലാതെ തന്നെ, എന്നാൽ എല്ലാവരും കേൾക്കുമാറുച്ചത്തിലാണ് ഈ വിവരണം.
കേരളത്തിലെ സിനിമാ തീയേറ്ററിന്റെ ആദ്യ രൂപമായിരുന്നു വാറുണ്ണി ജോസഫിന്റെ ഈ താൽക്കാലിക കൂടാരം.
പൂ വിരിയുന്നതും കുതിര ഓടുന്നതും തീവണ്ടി ഓടുന്നതും ആയ സെക്കൻഡുകൾ മാത്രം ദൈർഘ്യമുള്ള ചെറിയ ചലച്ചിത്ര രംഗങ്ങളാണ് അന്ന് അവിടെ പ്രദർശിപ്പിക്കപ്പെട്ടത്.
ജനറേറ്ററുകൾ ലഭ്യമായിത്തുടങ്ങിയതോടെ വാറുണ്ണി പ്രദർശനങ്ങൾക്കായി ഒരു ജനറേറ്റർ വാങ്ങി.
അങ്ങനെ 1912 മുതൽ ജോസ് ബയോസ്‌കോപ്പ്, ജോസ് ഇലക്ട്രിക്കൽ ബയോസ്‌കോപ്പായി അറിയപ്പെട്ടു.
ഒരിക്കൽ മംഗലാപുരത്തുവെച്ച് ഉണ്ടായ ഒരു പായ്ക്കപ്പൽ ദുരന്തത്തിൽ വാറുണ്ണിയുടെ ബയോസ്‌കോപ്പും ഫിലിമുകളും കടലിൽ മുങ്ങിപ്പോയി.
ഇതിനെത്തുടർന്നാണ് മറ്റ് രണ്ടുപേരേക്കൂടി ചേർത്ത് റോയൽ എക്‌സിബിറ്റേഴ്‌സ് എന്ന പുതിയൊരു പ്രദർശന സംരംഭം വാറുണ്ണി ആരംഭിച്ചത്.
അങ്ങനെ, റോയൽ എക്‌സിബിറ്റേഴ്‌സ് മലയാളത്തിലെ ആദ്യത്തെ ചലച്ചിത്ര പ്രദർശന കമ്പനിയായി.
വാറുണ്ണി കേരളത്തിലെ ചലച്ചിത്രപ്രദർശന വ്യവസായത്തിന്റെ പിതാവും ആയി.
അവലംബം പുറത്തേക്കുള്ള കണ്ണികൾ Experiments In Cinema History ചലച്ചിത്ര കല ഇന്ത്യയിൽ സിനിമാ പ്രദർശനത്തിന് 120 വയസ്സ് Archived 2017-11-07 at the Wayback Machine .
സിനിമയുടെ രാഷ്ട്രീയം മലയാളചലച്ചിത്രം
റോയൽ ഏഷ്യാറ്റിക് സൊസൈറ്റി ഇംഗ്ലീഷ് വിലാസം https://ml.wikipedia.org/wiki/Royal_Asiatic_Society_of_Great_Britain_and_Ireland
1823 ൽ ലണ്ടനിൽ രൂപം കൊണ്ടതാണ് റോയൽ ഏഷ്യാറ്റിക് സൊസൈറ്റി.
1784 ൽ സർ വില്യം ജോൺ കൊൽക്കത്തയിൽ സ്ഥാപിച്ച ഏഷ്യാറ്റിക് സൊസൈറ്റി ഓഫ് കൊൽക്കത്തയുടെ ബ്രിട്ടീഷ് പ്രതിരൂപമാണിത്.
ഹെൻട്രി തോമസ് കോളിബ്രൂക്ക് ആണ് സ്ഥാപകരിൽ പ്രമുഖൻ.
മുംബെ ഹൈക്കോടതിയിൽ മുഖ്യന്യായാധിപനായിരുന്ന ജെയിംസ് മക്കിന്റോഷിന്റെ ശ്രമഫലമായി 1804 നവംബർ 24 ന് ബോംബെ ലിറ്റററി സൊസൈറ്റി രൂപം കൊണ്ടു.
ഇത് 1862 ൽ റോയൽ ഏഷ്യാറ്റിക് സൊസൈറ്റി ബ്രിട്ടൻ ആന്റ് അയർലൻഡ് എന്ന സംഘടനയുടെ ഭാഗമായി.
1954 ൽ ഇത് ഏഷ്യാറ്റിക് സൊസൈറ്റി ഓഫ് ബോംബെ ആയി.
മൂല്യം
ഇന്ത്യയിലേയും യൂറോപ്യനിലേയും ഭാഷകളിൽപ്പെടുന്ന ഒരുലക്ഷത്തിലധികം പുസ്തകങ്ങളുടെ വിപുലമായ ശേഖരമാണ് ഇതിനുള്ളത്.
അത്യപൂർവ്വങ്ങളായ 15000 ത്തോളം പുസ്കകങ്ങളുണ്ട്.
എഴുത്തോലയിലും കടലാസിലും എഴുതപ്പെട്ട കൈയെഴുത്തുപ്രതികളുടെ വിപുലശേഖരവും ഇവിടെയുണ്ട്.
1350 ൽ ഡാന്റേ എഴുതിയ ഡിവൈൻ കോമഡിയുടെ ഇറ്റാലിയൻ കൈയെഴുത്തുപ്രതി, പുസ്തകങ്ങൾ കൂടാതെ 12000- ത്തിലധികം നാണയങ്ങൾ, 1300- ൽപ്പരം ഭൂപടങ്ങൾ ഇവയും ഇതിന് സ്വന്തമായുണ്ട്.
റോയൽ ഓപ്പറ ഹൗസ്, മുംബൈ
ഇന്ത്യയിൽ ഇന്നും നിലനിൽക്കുന്ന ഏക ഓപ്പറ ഹൗസാണ് മുംബൈയിലെ റോയൽ ഓപ്പറ ഹൗസ് .
ഗിർഗാവ് ചൗപാട്ടി ബീച്ചിനടുത്തുള്ള ചർനി റോഡിൽ സ്ഥിതി ചെയ്യുന്നു.
ഇത് നിൽക്കുന്ന പ്രദേശവും ഓപ്പറ ഹൗസ് എന്ന പേരിൽ തന്നെ അറിയപ്പെടുന്നു.
2017 ൽ ഇത് സാംസ്കാരിക പൈതൃക സംരക്ഷണത്തിനായി യുനെസ്കോ ഏഷ്യ-പസഫിക് അവാർഡ് നേടി .
1909 ൽ ബ്രിട്ടീഷ് രാജ് കാലഘട്ടത്തിൽ സ്ഥാപിക്കപ്പെട്ടതിനാൽ 'റോയൽ' എന്ന വിശേഷണം ഉപയോഗിക്കപ്പെടുന്നു.
കെട്ടിടം നിർമ്മാണത്തിലിരിക്കെ  തന്നെ 1911 ൽ ജോർജ്ജ് അഞ്ചാമൻ രാജാവ് ഉദ്ഘാടനം ചെയ്തു.
1912-ൽ പണി പൂർത്തിയായി എങ്കിലും 1915 മിനുക്കുപണികൾ തുടർന്നു.
1952-ൽ മഹാരാജാ ഭോജ്‌രാജ് സിങ്ങ് ഇത് 999 വർഷത്തേക്ക് പാട്ടത്തിനെടുക്കുകയുണ്ടായി.
അവഗണിക്കപ്പെട്ടു കിടന്നതിനേ തുടർന്ന് 1993 ൽ അടച്ചുപൂട്ടി.
പിന്നീട് 2008 ൽ പുനരുദ്ധാരണ പ്രവർത്തനങ്ങൾ ആരംഭിച്ചു.
2016-ൽ പുനർനിർമ്മാണം പൂർത്തിയായി.
2016 ഒക്റ്റോബർ 21 ന് 23 വർഷത്തെ ഇടവേളയ്ക്കു ശേഷം ബോംബെയിൽ ജനിച്ച ബ്രിട്ടീഷ് സൊപ്രാനോ ഗായിക പട്രീഷ്യ റോസരിയോ, ഭർത്താവ് പിയാനിസ്റ്റ് മാർക്ക് ട്രോപ്പ് എന്നിവരുടെ പരിപാടി ഇവിടെ അരങ്ങേറി.
റോയൽ ആൽബർട്ട് ഡോക്ക് ഇംഗ്ലീഷ് വിലാസം https://ml.wikipedia.org/wiki/Royal_Albert_Dock,_Liverpool
ആൽബർട്ട് ഡോക്കിന് ഇംഗ്ലണ്ടിൻറെ ചരിത്രത്തിൽ വളരെയധികം പ്രാധാന്യമുണ്ട്.
ബ്രിട്ടീഷുകാർ ലോകം ഭരിച്ചിരുന്ന കൊളോണിയൽ കാലഘട്ടത്തിൽ ലോകത്തിലെതന്നെ ഏറ്റവും പ്രധാനപ്പെട്ട തുറമുഖങ്ങളിൽ ഒന്നായിരുന്നു ഇത്.
1846ൽ ലിവർപൂൾ പട്ടണത്തിൽ പണികഴിപ്പിച്ച ഈ തുറമുഖം അതിൻറെ നിർമ്മാണ വൈദഗ്ദ്യം കൊണ്ടും സാങ്കേതിക മികവുകൊണ്ടും ഏറെ മുന്നിലായിരുന്നു.
കപ്പലുകളിൽ നിന്നും നേരിട്ട് തുറമുഖത്തെ ഗോഡൗണുകളിലേക്ക് ചരക്ക് നീക്കം ചെയ്യുന്നതിനുള്ള സൗകര്യം ഇവിടെയുണ്ടായിരുന്നു.
ഇന്ത്യയിൽ നിന്നും മറ്റു ബ്രിട്ടീഷ് കോളനികളിൽ നിന്നുമുള്ള പരുത്തി, സിൽക്ക്, പുകയില, തേയില തുടങ്ങിയ ഉല്പന്നങ്ങൾ ഇവിടെയെത്തി.
ബ്രിട്ടന്റെ അക്കാലത്തെ സാമ്പത്തിക വരുമാനത്തിൻറെ പ്രധാന ശ്രോതസ്സ് ഈ തുറമുഖമായിരുന്നു.
പിന്നീട് രണ്ടാം ലോകമഹായുദ്ധ കാലത്ത് ബ്രിട്ടീഷ് നേവിയുടെ പ്രധാന കേന്ദ്രമായും ആൽബർട്ട് ഡോക്ക് പ്രവർത്തിച്ചു.
യുദ്ധത്തിൻറെ ഭാഗമായി വ്യോമാക്രമണങ്ങളിൽ തുറമുഖത്തിന് കാര്യമായ കേടുപാടുകൾ സംഭവിച്ചു.
രണ്ടാം ലോകമഹായുദ്ധാനന്തരം ബ്രിട്ടന്റെയും ആൽബർട്ട് ഡോക്കിന്റെയും സ്ഥിതി പരുങ്ങലിലായി.
സാമ്പത്തികമായും സാങ്കേതികമായും ഏറെ നഷ്ടം സഹിച്ച തുറമുഖം 1972ൽ പൂർണ്ണമായും പ്രവർത്തനം അവസാനിപ്പിച്ചു.
ഇന്ന് ബ്രിട്ടണിലെ പ്രധാനപ്പെട്ട ടൂറിസ്റ്റു കേന്ദ്രമാണ് റോയൽ ആൽബർട്ട് ഡോക്ക്.
തകർന്ന കെട്ടിടങ്ങളെല്ലാം പഴയപോൾത്തന്നെ പുനർനിർമ്മിച്ചു.
ടൂറിസ്റ്റുകളെ ആകർഷിക്കുന്നതിനു വേണ്ടി ധാരാളം കടകളും ഹോട്ടലുകളും ഉണ്ടായി.
പഴയ പണ്ടകശാലകൾ റസ്റോറന്റുകളായും ഉല്ലാസ കേന്ദ്രങ്ങളായും പുനർനിർമ്മിക്കപ്പെട്ടു.
യുനെസ്കോ അംഗീകരിച്ച World Heritage Maritime Mercantile City ആണ് ലിവർപൂളിലെ റോയൽ ആൽബർട്ട് ഡോക്ക്.
റോയൽ എൻഫീൽഡ് ഇംഗ്ലീഷ് വിലാസം https://ml.wikipedia.org/wiki/Royal_Enfield
വോർസെസ്റ്റർഷയറിലെ റെഡ്ഡിച്ചിലെ എൻഫീൽഡ് സൈക്കിൾ കമ്പനി ലിമിറ്റഡ് മോട്ടോർ സൈക്കിളുകൾ , സൈക്കിളുകൾ , പുൽത്തകിടി നിർമ്മാതാക്കൾ, സ്റ്റേഷനറി എഞ്ചിനുകൾ എന്നിവ വിറ്റ ബ്രാൻഡ് നാമമായിരുന്നു റോയൽ എൻഫീൽഡ്.
റോയൽ ഇല്ലാതെ എൻ‌ഫീൽഡ് എന്ന ബ്രാൻഡ് നാമം മാത്രമായും എൻ‌ഫീൽഡ് സൈക്കിൾ കമ്പനി ഉപയോഗിച്ചു.
ആദ്യത്തെ റോയൽ എൻഫീൽഡ് മോട്ടോർസൈക്കിൾ 1901 ലാണ് നിർമ്മിച്ചത്.
ചരിത്രത്തിലെ ഏറ്റവും ദൈർഘ്യമേറിയ മോട്ടോർ സൈക്കിൾ രൂപകൽപ്പനയായ റോയൽ എൻഫീൽഡ് ബുള്ളറ്റിന്റെ രൂപകൽപ്പനയ്ക്കും യഥാർത്ഥ നിർമ്മാണത്തിനും എൻഫീൽഡ് സൈക്കിൾ കമ്പനിയാണ് ഉത്തരവാദി.
റോയൽ എൻഫീൽഡിന്റെ സ്‌പെയർ പാർട്‌സ് പ്രവർത്തനം 1967 ൽ വെലോസെറ്റിന് വിറ്റു, ഇത് 1971 ന്റെ തുടക്കത്തിൽ അടച്ചു.
എൻ‌ഫീൽഡിന്റെ ശേഷിക്കുന്ന മോട്ടോർ സൈക്കിൾ ബിസിനസ്സ് 1967 ൽ നോർട്ടൺ വില്ലിയേഴ്സിന്റെ ഭാഗമായി.
1978 ൽ ബിസിനസ്സ് അവസാനിച്ചു.
ജോർജ്ജ് ടൌൺസെന്റ് 1851 ൽ റെഡ്ഡിച്ചിൽ തയ്യൽ സൂചികൾ നിർമ്മിക്കുന്ന ഒരു ബിസിനസ്സ് ആരംഭിച്ചു.
1882-ൽ അദ്ദേഹത്തിന്റെ മകൻ ജോർജ്ജ് സൈക്കിൾ നിർമ്മാതാക്കൾക്കായി സാഡലുകളും ഫോർക്കുകളും ഉൾപ്പെടെയുള്ള ഘടകങ്ങൾ നിർമ്മിക്കാൻ തുടങ്ങി.
1886 ആയപ്പോഴേക്കും ടൌൺസെന്റ്, ഇക്കോസെയ്സ് എന്നീ പേരുകളിൽ പൂർണ്ണ സൈക്കിളുകൾ വിറ്റഴിക്കപ്പെട്ടു.
ഈ ബിസിനസ്സിന് 1891 ൽ സാമ്പത്തിക തകർച്ചയുണ്ടായി.
ബർമിംഗ്ഹാമിലെ പെറി ആന്റ് കോ ലിമിറ്റഡിന്റെ സെയിൽസ് മാനേജർ ആൽബർട്ട് ഈഡി, സൈക്കിളുകൾക്കായി ഘടകങ്ങൾ വിതരണം ചെയ്യാൻ തുടങ്ങിയ പെൻ നിർമ്മാതാക്കൾ, ഡി. റൂഡ്ജ് ആൻഡ് കോയിൽ നിന്നുള്ള എഞ്ചിനീയർ റോബർട്ട് വാക്കർ സ്മിത്ത്, എന്നിവരെ ബിസിനസ്സ് നടത്തുന്നതിന് ടൌൺസെന്റിന്റെ ബാങ്കർമാർ തിരഞ്ഞെടുത്തു.
1892-ൽ ഈ സ്ഥാപനത്തെ വീണ്ടും സംയോജിപ്പിച്ച് ഈഡി മാനുഫാക്ചറിംഗ് കമ്പനി ലിമിറ്റഡ് എന്ന് നാമകരണം ചെയ്തു.
ബർമിംഗ്ഹാമിലെ സ്നോ ഹില്ലിലാണ് ഇത് പ്രവർത്തിച്ചിരുന്നത്.
പിന്നീട്, 1907-ൽ, എൻ‌ഫീൽഡ് ഓട്ടോകാർ ബിസിനസിൽ നിന്നുള്ള ഗുരുതരമായ നഷ്ടത്തിന് ശേഷം, ഈഡി മാനുഫാക്ചറിംഗും അതിന്റെ പെഡൽ-സൈക്കിൾ ഘടക ബിസിനസും ബർമിംഗ്ഹാം സ്മോൾ ആർമ്സ് കമ്പനി (ബി‌എസ്‌എ) ഏറ്റേടുത്തു.
വർഷങ്ങൾക്കുശേഷം, ഏറ്റെടുക്കൽ സൈക്കിൾ ഡിപ്പാർട്ട്‌മെന്റിന് അത്ഭുതങ്ങൾ സൃഷ്ടിച്ചുവെന്ന് ബിഎസ്എ ചെയർമാൻ ഓഹരി ഉടമകളോട് പറഞ്ഞു.
1957 ൽ ബി‌എസ്‌എയുടെ സൈക്കിൾ ബിസിനസ് റാലി വാങ്ങിയപ്പോഴും ഈഡിക്ക് ഒരു പ്രത്യേക ഐഡന്റിറ്റി നിലനിർത്തി.
എൻ‌ഫീൽഡ് "ദി ന്യൂ എൻ‌ഫീൽഡ് സൈക്കിൾ കമ്പനി" യുടെ 11 ജനുവരി 1897 ന് ഇഷ്യു ചെയ്ത ഷെയർ
മിഡിൽസെക്സിലെ എൻ‌ഫീൽഡിലെ ഗവൺമെന്റിന്റെ റോയൽ സ്മോൾ ആർമ്സ് ഫാക്ടറിയിലേക്ക് തോക്കുകളുടെ കൃത്യമായ ഭാഗങ്ങൾ വിതരണം ചെയ്യുന്നതിനുള്ള കരാറുകൾ ഈഡി നേടിയിരുന്നു, റോയൽ എൻഫീൽഡ് എന്ന ബ്രാൻഡ് നാമം സ്വീകരിച്ചത് അങ്ങനെയാണ്.
സൈക്കിൾ ജോലികൾ കൈകാര്യം ചെയ്യുന്നതിനായി 1896-ൽ അവർ ഒരു പുതിയ അനുബന്ധ കമ്പനിയായ ദി ന്യൂ എൻ‌ഫീൽഡ് സൈക്കിൾ കമ്പനി ലിമിറ്റഡ് ആരംഭിച്ചു.
എൻ‌ഫീൽഡ് മോട്ടോർ സൈക്കിളുകളും (1901) മോട്ടോർ കാറുകളുമായി (1902) വൈവിധ്യവൽക്കരിച്ചു.
മോട്ടോർ ഡിപ്പാർട്ട്‌മെന്റിനെ 1906-ൽ സംയോജിപ്പിച്ച് എൻ‌ഫീൽഡ് ഓട്ടോകാർ കമ്പനി ലിമിറ്റഡിനെ ഒരു പ്രത്യേക അനുബന്ധ സ്ഥാപനമാക്കി മാറ്റി റെഡ്ഡിച്ചിലെ ഹണ്ട് എന്റിൽ പുതിയ ജോലികൾ ആരംഭിച്ചു.
എന്നിരുന്നാലും വെറും 19 മാസത്തിനുശേഷം എൻ‌ഫീൽഡ് ഓട്ടോകാർ ഗണ്യമായ നഷ്ടം റിപ്പോർട്ട് ചെയ്തു, അതിനാൽ 1907 ന്റെ തുടക്കത്തിൽ ഈഡി ഈഡി മാനുഫാക്ചറിംഗിന്റെ നിയന്ത്രണം ബി‌എസ്‌എയ്ക്ക് വിറ്റു.
ഓഹരി ഉടമകൾക്ക് നിർദ്ദിഷ്ട വിൽപ്പന നടത്തുന്നതിന് മുമ്പ് ആൽബർട്ട് ഈഡിയെയും റോബർട്ട് വാക്കർ സ്മിത്തിനെയും ബി‌എസ്‌എയുടെ ഡയറക്ടർമാരായി നിയമിച്ചിരുന്നു.
പുതിയ സംയോജിത ബി‌എസ്‌എ, ഈഡി ബിസിനസ്സ് "മിലിട്ടറി, സ്‌പോർട്ടിംഗ് റൈഫിളുകൾ, (പെഡൽ) സൈക്കിൾ, സൈക്കിൾ ഘടകങ്ങൾ, മോട്ടോർ കാറുകൾ തുടങ്ങിയവ" നിർമ്മിച്ചു.